Transindex - Idõs ifjú pár
Idõs ifjú pár
2007. november 09. 17:16, utolsó frissítés: 17:16
93 éves võlegény lépett frigyre a minap 70 éves menyasszonyával az urali Jekatyerinburgban három évtizednyi "próbaházasság" után.
Arisztarh Bubnyakov és Alevtyina Dvojeglazova esküvõjén nem volt gyûrû, nem volt rokonság, de még különösebb kiöltözés sem: a võlegény sötét öltönyben, a menyasszony hétköznapi ruhában, felül kardigánban jelent meg az anyakönyvvezetõ elõtt, igaz, fején legalább fehér sapkát viselt.
Azért nem kerítettek túl nagy feneket a dolognak, mert már több mint 30 éve együtt élnek, több közös gyermekük és unokájuk van, a házasságra pedig azért adták a fejüket, mert így tudták megoldani lakásproblémájukat - mondta az anyakönyvvezetõ.(mti)
11 000 "vadházaspár" büntethetõ Észak-Dakotában